Shalma Eliana

Shalma Eliana Bruhanutheen (lahir 27 Mac 2000) atau lebih dikenali dengan mononim Yana merupakan seorang penyanyi, pelakon dan model wanita Malaysia. Memulakan kerjayanya dalam bidang muzik, beliau muncul dengan single pertama, "Janji Terindah" (2018) dan single kedua, "Mahukah Kamu" (2019). Sebagai pelakon, Shalma memulakan kerjaya lakonan menerusi drama Lelaki Lingkungan Cinta (2020).

 Kerjaya 
Shalma Eliana mula memperkenalkan bakatnya di media sosial menerusi laman Instagram, dengan menyanyikan semula lagu tempatan dan antarabangsa yang menarik perhatian kerana suaranya yang merdu. Beliau kemudian dilamar oleh syarikat rakaman Universal Music Malaysia pada 2018, dan pada 16 November tahun sama, muncul dengan single pertamanya, "Janji Terindah", hasil ciptaan bekas ahli Too Phat, Malique dan Dedeq.

Pada tahun 2019, Shalma mempertaruhkan single keduanya, "Mahukah Kamu", yang menampilkan artis hip hop terkenal Singapura Fariz Jabba, hasil ciptaan Alif, bekas ahli Sleeq. "Mahukah Kamu" bertemakan perkasaan wanita, dan menceritakan kepentingan wanita mempertahankan maruah mereka dan menetapkan pendirian diri. Shalma dipuji ramai apabila dilaporkan bahawa beliau telah ditimpa kemalangan jatuh dari balkoni yang menyebabkan beliau mengalami kecederaan patah kaki di bahagian tumit sebelum penggambaran video muzik single keduanya, namun tetap tabah meneruskan penggambaran demi menyiapkan video muzik tersebut.

Shalma juga merupakan salah satu daripada 17 artis yang bekerjasama dengan Universal Music Malaysia untuk menghasilkan lagu #jangankeluar, lagu hip hop yang dihasilkan oleh Yonnyboii, yang menjadi peringatan kepada masyarakat Malaysia supaya peka dengan penularan pandemik COVID-19 yang melanda dunia pada tahun 2020. Beliau kemudian melancarkan single ketiga, "Aroma".

Shalma memulakan kerjaya lakonan dengan membintangi telefilem bertajuk Gangguan Psiko Stalker yang diadaptasi dari novel Ganggu karya Ayumi Syafiqah, yang disiarkan di Astro Citra pada 26 September 2020. Ia turut dibintangi oleh Ismail Izzani dan Wafariena Roslan. Beliau mula mencuri perhatian menerusi siri drama Lelaki Lingkungan Cinta yang dibintangi bersama oleh Naim Daniel dan Shasha Abedul yang mana beliau memegang watak sebagai Salina.

Pada Jun 2021, beliau bekerjasama dengan Abubakarxli menerusi lagu bertajuk "Naik", seterusnya muncul dengan single terbaharu, "Rambang".

Pada tahun 2022, Shalma Eliana muncul dengan single "I Need U", pada masa yang sama beliau menggunakan nama samarannya, Yana sebagai nama pentas sekaligus sebagai gantian kepada nama sebenarnya.

 Kehidupan peribadi 
Shalma merupakan pelajar jurusan Diploma Komunikasi dan Pengajian Media di UOW Malaysia KDU, Utropolis Glenmarie. Beliau berketurunan India Muslim (bapa) dan Melayu (ibu) merupakan anak bongsu daripada empat adik-beradik yang semuanya perempuan. Salah seorang daripada kakaknya merupkan ahli perniagaan dan pengacara terkenal, Shalma Ainaa.

Dari 2018 sehingga 2021, Shalma mengundang pelbagai spekulasi netizen apabila dilaporkan beliau menjalinkan hubungan rapat bersama penyanyi, Ismail Izzani. 

Neneknya, Fatimah Yusof meninggal dunia pada 3 Februari 2020.

Diskografi
+Single Tahun Tajuk  Catatan2018 "Janji Terindah" 2019 "Mahukah Kamu" (feat. Fariz Jabba) OST Bila Cupid Jatuh Cinta2020 "Aroma" "HEAL" Kolaborasi bersama artis wanita Asia Tenggara "Xiaomi For Me" (duet bersama Yonnyboii)2021 "Naik" Duet bersama Abubakarxli "Rambang" "Your Loss" 2022 "I need u"  "Hati" Duet bersama yonnyboii "Escape" 

Filemografi

Filem
 Tahun Tajuk Watak Catatan 2021 Dendam Penunggu Sarah Filem pertama

Drama
 Tahun Tajuk Watak Saluran TV Catatan 2020 Lelaki Lingkungan Cinta Salina TV3 Drama pertama 2021 Dia Isteriku Elisya TV AlHijrah  Cheritera Luna TV9 2025 Bintang Di Langit Syawal Anis TV3

Telefilem
 Tahun Tajuk Watak Saluran TV 2020 Gangguan Psiko Stalker Mikayla Astro Citra

Televisyen
 Tahun Tajuk Peranan Saluran TV 2022 Muzik Muzik Pengacara undangan TV3

 Anugerah dan pencalonan 

TahunAnugerahKategoriPenerima/Karya TercalonKeputusan2023Anugerah Bintang Popular Berita Harian ke-35BBNU Wanita PopularDirinya sendiriCouple Filem PopularDendam Penunggu

Rujukan

Pautan luar




Kategori:Kelahiran 2000
Kategori:Orang hidup
Kategori:Orang Malaysia berketurunan Melayu
Kategori:Orang Malaysia berketurunan India
Kategori:Muslim Malaysia
Kategori:Orang dari Kuala Lumpur
Kategori:Penyanyi wanita Malaysia
Kategori:Pelakon wanita Malaysia
Kategori:Peragawati Malaysia
Kategori:Penyanyi berbahasa Melayu